દિલ્લી બનવાના માર્ગે છે અમદાવાદ.આમ પણ હમણા હમણાથી વડાપ્રધાન મોદી,તેમના મંત્રીઓ,રાહુલ ગાંધી જેવા રાષ્ટ્રીય નેતાઓ અમદાવાદમાં આવતા રહે છે તેથી આમ પણ અમદાવાદ દિલ્લી જ લાગે છે અને ચૂંટણી પ્રચારે આખા રાજ્યને પ્રદૂષિત કરી દીધું છે. પ્રદૂષણના સ્તરમાં અમદાવાદે ગાંડો વિકાસ કર્યો છે.અમદાવાદમાં એર ક્વોલિટી ઇન્ડેકસ મહત્તમ 403...નોંધાયો છે,WOW.પ્રદૂષણનું સ્તર ભયાનક બન્યું છે અને અમદાવાદ મહાપાલિકાએ લોકોને કહ્યું કે,ઘર બહાર ન નિકળવું અને અન્ય સૂચનાઓ આપી પણ પ્રદૂષણ ઘટાડવા તે શું કરશે તેની કોઇ વાત ન કરી.અમદાવાદને દિલ્લી બનતું રોકવા તાબડતોબ શું પગલાં લેવા તેની વાત અમદાવાદ મહાપાલિકા કરતી જ નથી.લોકોને ઘર બહાર ન નિકળવા કહેવું તે પ્રદૂષણ નાથવાનો ઉપાય તો નથી જ.લોકો ઘર બહાર ન નિકળે તો રોજીરોટી ક્યાંથી કમાશે ?